《腊月之新安再观石穴将营母葬事》
明远·张嗣纲

几回飞梦到南头，腊月风波逐远游。只为双亲埋玉佩，岂期百远覆金瓯。

群峰拥护坟三叠，五岭盘旋土一丘。石巧不妨频着眼，翘看雨露下松楸。

作者简介：张嗣纲，字效忠。清远人。少怀大志，及长，闭户潜修，于经史外，更习《六韬》《三略》。明神宗万历十六年（一五八八）、二十二年（一五九四）、二十五年（一五九七）连中三榜武魁。按例，官拜新安南头参将，年八十有五而卒。有《戈馀诗草》二卷。事见民国《清远县志》卷一〇。